ettekirjutus

Tartu	28.07.2016 nr 7.2-6.2/1916-1	
Ettekirjutuste  uute täitmise tähtaegade määramine

Viatica Grupp OÜ-le on 18.05.2016 antud teatis kavandatava haldusakti kohta, kus on ühe planeeritava ettekirjutuse punktina kirjas esitada Ülikooli 8 ja Ülikooli 8a hoonete kohta enesekontrolli tuleohutusaruanded 2015.a aruandlusperioodi andmetega. 
Kavandatavale haldusaktile Viatica Grupp vastuväiteid ei esitanud ega avaldanud arvamust, et tema ei ole selle ettekirjutuse õige adressaat ega esitanud ka dokumente, mis kinnitaks, et adressaat saaks olla keegi teine. Ettekirjutused anti 31.05.2016. Ettekirjutustega kaasnesid sunnirahahoiatused (kokku summas 400 eurot).
Seega on tegemist jõustunud ja täitmiseks kohustusliku haldusaktiga. Avalik-õiguslikust kohustusest ei ole võimalik vabaneda eraõigusliku lepingu või e-mailiga kolmandale isikule kohustuse panemise teel. Päästeamet teab, et nimetatud hoone on mitme erineva isiku valduses ja seega esitas ta nõude omanikule, kes aruande esitamise korraldab. Päästeamet ei sekku Teie ja üürnike vahelistesse vaidlusse.
Päästeameti Lõuna päästekeskus lükkab sunniraha rakendamise edasi tulenevalt asendustäitmise ja sunniraha seadusest § 8 lg 2 - Sunnivahendi adressaadi põhjendatud taotluse alusel võib ettekirjutuse teinud haldusorgan sunnivahendi rakendamise edasi lükata ja teha uue hoiatuse, milles määrab ettekirjutuse täitmiseks uue tähtaja. Tähtaeg ei tohi olla pikem kui kaks kuud (antud juhul alates 20.06.2016 arvestades).
Arvestades eelpoolnimetatud asjaolu ja Viatica Grupp OÜ 25.07.2016 taotlust pikendab Päästeameti Lõuna päästekeskus riikliku tuleohutusjärelevalve ametniku 31.05.2016.a ettekirjutuse nr 7.2-6.2/1462 nõude nr 5 ja  31.05.2016.a ettekirjutuse nr 7.2-6.2/1463 nõude nr 3 täitmise tähtaegasid järgnevalt: 

1.Riikliku tuleohutusjärelevalve 31.05.2016. a ettekirjutus nr 7.2-6.2/1462 nõue nr 5. 

Esitada Ülikooli 8, Tartu hoone kohta enesekontrolli tuleohutusaruanne 2015. a aruandlusperioodi andmetega. 
Alus: Tuleohutuse seadus § 4 lg 2 ja siseministri 10.02.2011. a määrus nr 1 „Nõuded tuleohutuse enesekontrollile ja tuleohutusaruandele ning tuleohutusaruande koostamise kohustuslikkuse kriteeriumid“ § 5 lg 1 ja lg 2. 

Tuleohutuse seadus § 4 lg 2 - Ehitise valdaja koostab tuleohutusaruande ehitise kohta, kus esineb kõrgendatud tulekahjuoht, viibib palju inimesi ja võib tekkida suur varaline kahju. 

Tuleohutusaruanne koostatakse ehitise kohta, mis vastab käesoleva paragrahvi lõike 4 alusel kehtestatud määruses sätestatud kriteeriumitele. 
Siseministri 10.02.2011. a määruse nr 1 § 5 lõige 1 - Ehitise valdaja koostab tuleohutusaruande ehitise kohta, mis on nimetatud käesoleva määruse lisas 2.
Siseministri 10.02.2011. a määruse nr 1 § 5 lõige 2 -  Kui ehitises on mitu valdajat, määrab ehitise omanik kirjalikult tuleohutusaruande koostamise ja esitamise eest vastutava isiku, kes koostab ja esitab ehitise kohta ühise tuleohutusaruande. Ehitise valdajad on kohustatud esitama tuleohutusaruande koostamiseks vajalikke andmeid aruande koostamise ja esitamise eest vastutavale isikule. Tuleohutusaruande koostaja vastutab esitatud andmete õigsuse eest.
Tuleohutusülevaatusel tuvastati, et Päästeameti Lõuna päästekeskusele ei ole laekunud tähtajaks 31.03.2016. a Viatica Grupp OÜ aadressil Ülikooli 8, Tartu linn, Tartu maakond asuva hoone kohta koostatud enesekontrolli tuleohutusaruannet 2015. a eest. 

01.01.2014 jõustus siseministri määruse nr 1 „Nõuded tuleohutuse enesekontrollile ja tuleohutusaruandele ning tuleohutusaruande koostamise kohustuslikkuse kriteeriumid“ (edaspidi määrus) uus redaktsioon, mille kohaselt võeti kasutusele tuleohutusaruande uus vorm, muudeti tuleohutusaruande koostamise kohustuslikkuse kriteeriume ja aruande esitamise korda. 
Määruse § 5 lõige 5 sätestab, et enesekontrolli aruandlusperiood on vahemikus 1. jaanuarist 31. detsembrini ja tuleohutusaruanne esitatakse hiljemalt aruandlusperioodile järgneva aasta 31. märtsiks. Uuenenud enesekontrolli tuleohutusaruande vormi leiate Päästeameti kodulehelt http://päästeamet.ee/et/ettevotjale/tuleohutus/enesekontroll.html. 

Tuleohutusaruanne peab sisaldama andmeid ehitise, ehitises toimuva tegevuse, ehitises asuvate asutuste ja ettevõtete, asutuse või ettevõtte tuleohutuskorralduse, seal hulgas tuleohutuse eest vastutavate isikute ja tuleohutusalase vastutuse jagunemise kohta, päästevahendite, tuleohutuspaigaldiste, küttesüsteemide ja muude seadmete ja paigaldiste korrashoiu, korralduslike tuleohutusnõuete täitmise ja kirjelduse kohta valmisolekust tulekahju korral tegutsemiseks, enesekontrolli käigus avastatud puuduste ja nende kõrvaldamise meetmete kirjeldust ning andmeid kinnisasja territooriumi ja sellel toimuva tegevuse kohta. 
Tuleohutusaruandes kirjeldatakse asutuse või ettevõtte tuleohutusega seotud viimase aasta tegevusi ning andmed esitatakse tuleohutusaruande esitamise kuupäeva seisuga. Aruandes esitatavad andmed peavad olema asutuses või ettevõttes dokumenteeritud või olema muul viisil tõendatavad, aruande koostaja kinnitab esitatud andmete õigsust oma allkirjaga. Tuleohutusaruannet ja muid enesekontrolli andmeid tuleb säilitada vähemalt viis aastat. 

Enesekontrolli tuleohutusaruannet saab täita ja edastada elektrooniliselt tuleohutuse enesekontrolli aruannete keskkonnas aadressil https://tuleohutusaruanne.ee/ ning tuleohutusaruannet on võimalik esitada ka kirjalikult Jaama 207, 50705, Tartu linn või digitaalselt allkirjastatud dokumendina elektronposti aadressil louna@rescue.ee. 

Uus täitmise tähtaeg: 20.08.2016

Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 200,00 (kakssada) eurot.

2. .Riikliku tuleohutusjärelevalve 31.05.2016. a ettekirjutus nr 7.2-6.2/1463 nõue nr 3.

Esitada Ülikooli 8a, Tartu hoone kohta enesekontrolli tuleohutusaruanne 2015. a aruandlusperioodi andmetega. 
Alus: Tuleohutuse seadus § 4 lg 2 ja siseministri 10.02.2011. a määrus nr 1 „Nõuded tuleohutuse enesekontrollile ja tuleohutusaruandele ning tuleohutusaruande koostamise kohustuslikkuse kriteeriumid“ § 5 lg 1 ja lg 2. 

Tuleohutuse seadus § 4 lg 2 - Ehitise valdaja koostab tuleohutusaruande ehitise kohta, kus esineb kõrgendatud tulekahjuoht, viibib palju inimesi ja võib tekkida suur varaline kahju. Tuleohutusaruanne koostatakse ehitise kohta, mis vastab käesoleva paragrahvi lõike 4 alusel kehtestatud määruses sätestatud kriteeriumitele. 
Siseministri 10.02.2011. a määruse nr 1 § 5 lõige 1 - Ehitise valdaja koostab tuleohutusaruande ehitise kohta, mis on nimetatud käesoleva määruse lisas 2.
Siseministri 10.02.2011. a määruse nr 1 § 5 lõige 2 -  Kui ehitises on mitu valdajat, määrab ehitise omanik kirjalikult tuleohutusaruande koostamise ja esitamise eest vastutava isiku, kes koostab ja esitab ehitise kohta ühise tuleohutusaruande. Ehitise valdajad on kohustatud esitama tuleohutusaruande koostamiseks vajalikke andmeid aruande koostamise ja esitamise eest vastutavale isikule. Tuleohutusaruande koostaja vastutab esitatud andmete õigsuse eest.
Tuleohutusülevaatusel tuvastati, et Päästeameti Lõuna päästekeskusele ei ole laekunud tähtajaks 31.03.2016. a Viatica Grupp OÜ aadressil Ülikooli 8a, Tartu linn, Tartu maakond asuva hoone kohta koostatud enesekontrolli tuleohutusaruannet 2015. a eest. 

01.01.2014 jõustus siseministri määruse nr 1 „Nõuded tuleohutuse enesekontrollile ja tuleohutusaruandele ning tuleohutusaruande koostamise kohustuslikkuse kriteeriumid“ (edaspidi määrus) uus redaktsioon, mille kohaselt võeti kasutusele tuleohutusaruande uus vorm, muudeti tuleohutusaruande koostamise kohustuslikkuse kriteeriume ja aruande esitamise korda. 
Määruse § 5 lõige 5 sätestab, et enesekontrolli aruandlusperiood on vahemikus 1. jaanuarist 31. detsembrini ja tuleohutusaruanne esitatakse hiljemalt aruandlusperioodile järgneva aasta 31. märtsiks. Uuenenud enesekontrolli tuleohutusaruande vormi leiate Päästeameti kodulehelt http://päästeamet.ee/et/ettevotjale/tuleohutus/enesekontroll.html. 

Tuleohutusaruanne peab sisaldama andmeid ehitise, ehitises toimuva tegevuse, ehitises asuvate asutuste ja ettevõtete, asutuse või ettevõtte tuleohutuskorralduse, seal hulgas tuleohutuse eest vastutavate isikute ja tuleohutusalase vastutuse jagunemise kohta, päästevahendite, tuleohutuspaigaldiste, küttesüsteemide ja muude seadmete ja paigaldiste korrashoiu, korralduslike tuleohutusnõuete täitmise ja kirjelduse kohta valmisolekust tulekahju korral tegutsemiseks, enesekontrolli käigus avastatud puuduste ja nende kõrvaldamise meetmete kirjeldust ning andmeid kinnisasja territooriumi ja sellel toimuva tegevuse kohta. 
Tuleohutusaruandes kirjeldatakse asutuse või ettevõtte tuleohutusega seotud viimase aasta tegevusi ning andmed esitatakse tuleohutusaruande esitamise kuupäeva seisuga. Aruandes esitatavad andmed peavad olema asutuses või ettevõttes dokumenteeritud või olema muul viisil tõendatavad, aruande koostaja kinnitab esitatud andmete õigsust oma allkirjaga. Tuleohutusaruannet ja muid enesekontrolli andmeid tuleb säilitada vähemalt viis aastat. 

Enesekontrolli tuleohutusaruannet saab täita ja edastada elektrooniliselt tuleohutuse enesekontrolli aruannete keskkonnas aadressil https://tuleohutusaruanne.ee/ ning tuleohutusaruannet on võimalik esitada ka kirjalikult Jaama 207, 50705, Tartu linn või digitaalselt allkirjastatud dokumendina elektronposti aadressil louna@rescue.ee. 

Uus täitmise tähtaeg: 20.08.2016

Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 200,00 (kakssada) eurot.

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole:
SEB panga arvelduskontole nr EE891010220034796011, Swedbank panga arvelduskontole nr EE932200221023778606,  Danske Bank panga arvelduskontole nr EE403300333416110002 või Nordea Pank panga arvelduskontole nr EE701700017001577198, maksekorraldusel on viitenumbriks 10266700005621 ja selgituseks: “ Viatica Grupp OÜ 28.07.2016 ettekirjutus nr 7.2-6.2/1916 ”

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. 
Seega lisandub sunnirahale selle vabatahtliku tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lõuna päästekeskus, Jaama 207, 50705 Tartu linn, Tartu maakond või digitaalselt allkirjastatud dokumendina e-posti aadressile louna@rescue.ee.

(allkirjastatud digitaalselt)
Keit Tõldsepp
ohutusjärelevalve büroo juhtivinspektor
Lõuna päästekeskus

Käesolev ettekirjutus on saadetud elektrooniliselt: Aleks Reimundt, Viatica Grupp OÜ, viaticagrupp@gmail.com.

+372 733 7338
keit.toldsepp@rescue.ee